b'\n_START_ARTICLE_\nEsprit (revista)\n_START_SECTION_\nHist\xc3\xb2ria\n_START_PARAGRAPH_\nA partir de 1934 Esprit va aprofundir en les conseq\xc3\xbc\xc3\xa8ncies socials i filos\xc3\xb2fiques del personalisme fent que la revista en sigui la m\xc3\xa9s coneguda expressi\xc3\xb3. _NEWLINE_Posteriorment a l\'armistici del 22 de juny de 1940 davant el Tercer Reich encap\xc3\xa7alat per Hitler, Esprit va sofrir tancament i Mounier s\'instal\xc2\xb7l\xc3\xa0 a la zona lliure  de Li\xc3\xb3 amb el prop\xc3\xb2sit de reiniciar-ne la publicaci\xc3\xb3. Despr\xc3\xa9s d\'haver manifestat inter\xc3\xa8s per algunes de les orientacions inicials de la "Revoluci\xc3\xb3 nacional" del r\xc3\xa8gim de Vichy, la revista en public\xc3\xa0 opinions m\xc3\xa9s i m\xc3\xa9s cr\xc3\xadtiques que provoquen la seva prohibici\xc3\xb3 l\'agost de 1941._NEWLINE_A la fi de la guerra, Mounier va posar en circulaci\xc3\xb3 novament la revista participant activament en els debats i controv\xc3\xa8rsies del moment, fins aproximadament 1949. Despr\xc3\xa9s de la mort de Mounier el 1950 es van fer c\xc3\xa0rrec de la direcci\xc3\xb3 de la revista el cr\xc3\xadtic literari Albert B\xc3\xa9guin i posteriorment Jean-Marie Domenach i Paul Thibaud.'